30. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΠΡΟΝΟΙΑΣ Αριθ. Γ6γ 5740 της 26 Μαρτ./5 Απρ. 1968 (ΦΕΚ Β΄ 172) Περί εγκρίσεως του Κανονισμού καθηκόντων Νοσηλευτικού προσωπικού Νοσηλευτικών Ιδρυμάτων. ΄Εχοντες υπ΄ όψιν: 1)Το Ν.Δ. 683/48 «περί Διπλωματούχων Αδελφών νοσοκόμων και επισκεπτριών». 2)Το Ν.Δ. 2592/53 «περί οργανώσεως της Ιατρικής Αντιλήψεως» και  3)Το Ν.Δ. 3097/54 «περί τροποποιήσεως και συμπληρώσεως του υπ΄ αριθ. 2592/53 Ν.Δ/τος «περί οργανώσεως της Ιατρικής Αντιλήψεως», αποφασίζομεν:  Εγκρίνομεν τον συνημμένον Κανονισμόν Καθηκόντων, αρμοδιοτήτων και υποχρεώσεων του Νοσηλευτικού Προσωπικού Νοσηλευτικών Ιδρυμάτων συγκείμενον εκ 19 άρθρων. ΚΑΝΟΝΙΣΜΟΣ  ΚΑΘΗΚΟΝΤΩΝ, ΑΡΜΟΔΙΟΤΗΤΩΝ ΚΑΙ  ΥΠΟΧΡΕΩΣΕΩΝ ΝΟΣΗΛΕΥΤΙΚΟΥ  ΠΡΟΣΩΠΙΚΟΥ ΝΟΣΗΛΕΥΤΙΚΩΝ ΙΔΡΥΜΑΤΩΝ ΄Αρθρ.1.-1.Εις το Νοσηλευτικόν προσωπικόν των Νοσηλευτικών Ιδρυμάτων, υπάγονται: α)Η Διευθύνουσα Αδελφή β)Η Υποδιευθύνουσα Αδελφή γ)Αι κατά τμήματα Προϊστάμενοι Αδελφαί δ)Αι διπλωματούχοι Αδελφαί Νοσοκόμοι ε)Αι Μαίαι ς)Αι Βοηθοί Νοσοκόμοι ζ)Αι πρακτικαί Νοσοκόμοι και η)Οι άρρενες Νοσοκόμοι Αρμοδιότητες, καθήκοντα και υποχρεώσεις  Νοσηλευτικού Προσωπικού ΄Αρθρ.10.-Εκτελεί όλα τα καθήκοντα της νυκτερινής προϊσταμένης και αντικαθιστά πλήρως την Διευθύνουσαν κατά τας εσπερινάς ώρας 3-11 μ.μ. Προϊσταμένη Οίκου Αδελφών ΄Αρθρ.11.-1.Η Προϊσταμένη του Οίκου Αδελφών επιβλέπει την τάξιν, την καθαριότητα και την εν γένει κανονικήν λειτουργίαν του Οίκου. Κανονίζει τας ώρας εγέρσεως του Νοσηλευτικού Προσωπικού ως και της εστιάσεως τούτου, αναφέρεται δε δια της Διευθυνούσης αδελφής εις τον Διευθυντήν του Ιδρύματος δια πάσαν έλλειψιν του Οίκου ως και δια πάσαν καθυστέρησιν των επ΄ αδεία επανερχομένων αδελφών. 2.Παρακολουθεί την υγιεινήν κατάστασιν του εν τω Οίκω διαμενόντος προσωπικού, απαγορεύει την είσοδον επισκεπτών εις τα διαμερίσματα των αδελφών, φροντίζει εγκαίρως δια την συμπλήρωσιν πάσης ελλείψεως του Οίκου εις υλικόν έπιπλα και λοιπά απαραίτητα είδη και αναφέρεται δια πάσαν παρεκτροπήν του υπ΄ αυτήν προσωπικού εις την Διευθύνουσαν Αδελφήν, δια την έγκαιρον λήψιν των ενδεικνυομένων μέτρων. Νοσοκόμοι ΄Αρθρ.12.-1.Αύται διακρίνονται εις Διπλωματούχους Αδελφάς Νοσοκόμους (τριετούς φοιτήσεως), εις πτυχιούχους βοηθούς Νοσοκόμους (μονοετούς φοιτήσεως) και εις τας Πρακτικάς Νοσοκόμους. Αι διπλωματούχοι αδελφαί τελούσιν υπό τας αμέσους διαταγάς της Προϊσταμένης, ήτις κανονίζει τα της υπηρεσίας αυτών, τας ώρας εργασίας, αναπαύσεως και εξόδου, ως και παν άλλο σχετικόν προς αυτάς συμφώνως προς τας γενικάς κατευθύνσεις της Διευθυνούσης. (Μετά την σελ. 158,06) Σελ. 158,07 334-135 Προσωπικό Νοσηλευτικών Ιδρυμάτων 34.Β.β.30 Αι διπλωματούχοι οφείλουσι αυστηράν υπακοήν και πειθαρχίαν εις τας εντολάς της Διευθυνούσης Αδελφής και της Προϊσταμένης των. 2.Οι βοηθοί Νοσοκόμοι και αι πρακτικαί Νοσοκόμοι δέον να φέρωνται μετά του προσήκοντος σεβασμού προς τας Διπλωματούχους, προσέτι δε να συμβουλεύωνται ταύτας δια πάσαν απορίαν των. Αι πρακτικαί Νοσοκόμοι τέλος οφείλουν ανάλογον σεβασμόν και πειθαρχίαν προς τας διπλωματούχους και πτυχιούχους αδελφάς και συμβουλεύονται ταύτας δια πάσαν απορίαν των, κατά την εκτέλεσιν της υπηρεσίας των. Οι βοηθοί Νοσοκόμοι και πρακτικαί εργάζονται υπό την εποπτείαν των Διπλωματούχων και βοηθούσι αυτάς εις την νοσηλείαν, καθαριότητα, περιποίησιν και εις την εν γένει περίθαλψιν των ασθενών και επιμελούνται της καθαριότητος των κλινών, τραπεζιδίων και λοιπών επίπλων του τμήματος. Αι πρακτικαί Νοσοκόμοι αναφέρουν εις τας ανωτέρω αδελφάς ως και την Προϊσταμένην του Τμήματος παν ότι ήθελεν υποπέση εις την αντίληψίν των αφορών τους ασθενείς, δεν επιλαμβάνονται δε της νοσηλείας των ασθενών άνευ προς τούτο εντολής αυτών. 3.Εις Ιδρύματα όπου δεν υφίστανται αδελφαί, απόφοιτοι Σχολών, πάντα τα καθήκοντα αυτών εκτελούσιν αι πρακτικαί νοσοκόμοι. Αι αδελφαί γενικώς διακρίνονται εις αδελφάς της ημέρας και της νυκτός. ΄Αρθρ.13.-1. Αύτη νοσηλεύει και περιθάλπει πάντας τους ασθενείς εκτελούσα την νοσηλείαν αυτής συμφώνως ταις οδηγίαις της Προϊσταμένης ή υπευθύνου αδελφής ως και κατά τα κεκκανονισμένα φροντίζουσα ιδιαιτέρως δια τους βαρέως πάσχοντας και καταβάλλει πάσαν φρροντίδα ώστε να παρέχηται προς αυτούς πάσα δυνατή άνεσις, σωματική, ψυχική και ηθική ανακούφισις. Επίσης φροντίζει όπως οι νεοεισερχόμενοι ασθενείς προσαρμόζωνται εις το περιβάλλον του Νοσοκομείου. 2.Επιμελείται της καθαριότητος, καταλλήλου φωτισμού και αερισμού του θαλάμου, της αλλαγής λευχειμάτων, τακτοποιήσεως των κλινών ως και των λοιπών επίπλων αυτού. Θερμομετρεί και σφυγομετρεί τους ασθενείς κατά τας κεκανονισμένας ώρας και ενημερώνει λεπτομερώς τα διαγράμματά των. 3.Χορηγεί η ίδια υπευθύνη της τα διατεταγμένα εις τους ασθενείς φάρμακα υπογράφουσα εις την ιδικήν στήλην του βιβλίου νοσηλείας. 4.Παρακολουθεί την επίσκεψιν των Ιατρών εις τον θάλαμόν της αναγράφει τας εντολάς, τόσον εις το βιβλίον Ιατρικών εντολών, όσον και εις το βιβλίον νοσηλείας και εκτελεί μετά πάσης ακριβείας ταύτας. Σελ. 158,08 334-136 5.Αναγράφει εις το βιβλίον λογοδοσίας του τμήματος λεπτομερώς την κατάστασιν των βαρέως πασχόντων κατά το διάστημα της ημέρας και τας σχετικάς οδηγίας των θεραπόντων ιατρών, μετά δε το πέρας της υπηρεσίας της, παραδίδει αυτήν εις την αδελφήν της νυκτός εις την οποίαν αναπτύσσει και προφορικώς την κατάστασιν των ασθενών τούτων, το είδος της νοσηλείας, την χορήγησιν φαρμάκων κλπ. συμφώνως προς τας οδηγίας των ιατρών. Οφείλει να φέρηται κοσμίως και ευπρεπώς προς άπαντας συμφώνως τη δεοντολογία της Αδελφής, δεικνύουσα υπομονήν, ενδιαφέρον και στοργήν προς τους ασθενείς. Αδελφή της Νυκτός ΄Αρθρ.14.-1.Η αδελφή της νυκτός παραλαμβάνει την υπηρεσίαν παρά της αδελφής της ημέρας, φροντίζει δια την κατά την νύκτα νοσηλεία των ασθενών ιδίως δε των βαρέως πασχόντων, συμφώνως προς τας οδηγίας των ιατρών, τας αναγεγραμμένας εις το τηρούμενον βιβλίον του τμήματος και αναπτυχθείσας εις αυτήν προφορικώς υπό της αδελφής της ημέρας. 2.Χορηγεί προσωπικώς τα διατεταγμένα φάρμακα εις τους ασθενείς υπογράφουσα εις την ειδικήν στήλην του βιβλίου νοσηλείας. 3.Παρακολουθεί την κατάστασιν των ασθενών και αναφέρεται εις την Προϊσταμένην αδελφήν της νυκτός εάν παρατηρήση τι το έκτακτον μεριμνώσα συγχρόνως και δια την άμεσον ειδοποίησιν του ιατρού. 4.Φροντίζει δια την έγκαιρον πρωϊνήν καθαριότητα και περιποίησιν των ασθενών. 5.Αναγράφει λεπτομερώς εις το σχετικόν βιβλίον του τμήματος την κατά την νύκτα κατάστασιν των ασθενών και λεπτομερέστερα των βαρέως πασχόντων και παραδίδει τούτο εκάστην πρωΐαν εις Προϊσταμένην του Τμήματος, εις την οποίαν αναπτύσει και προφορικώς τα αφορώντα τους ασθενείς τούτους. 34.Β.β.30 Προσωπικό Νοσηλευτικών Ιδρυμάτων Αδελφή Χειρουργείου ΄Αρθρ.15.-Βοηθεί την προϊσταμένην αδελφήν του Χειρουργείου και τους ιατρούς εις την εκτέλεσιν των καθηκόντων των και παρέχει πάσαν περίθαλψιν εις τους εν τω Χειρουργείω ευρισκομένους ασθενείς. Συγκεκριμένως: Τα καθήκοντα της αδελφής του Χειρουργείου, συνίστανται εις τα της εργαλειοδοτρίας και της αδελφής του γύρου. Η εργαλειοδότρια βοηθεί τους ιατρούς κατά την επέμβασιν αφού προηγουμένως έχει υποστή την κεκανονισμένην άσηπτον προετοιμασίαν. Η αδελφή του γύρου είναι υπεύθυνος δια τον εφοδιασμόν, την καλήν λειτουργίαν πάσης συσκευής χρησιμοποιουμένης κατά την επέμβασιν και βοηθεί εις ότι αφορά την μη άσηπτον εργασίαν. Αδελφή Εξωτερικού Ιατρείου ΄Αρθρ.16.-Βοηθεί τους ιατρούς εις την εξέτασιν των ασθενών, χορηγεί τα απαιτούμενα εργαλεία, φάρμακα και υγειονομικόν υλικόν, μεριμνά δια την επιμελή αποστείρωσιν των εργαλείων, την καλήν εν γένει λειτουργίαν του ιατρείου και δια την υγιεινήν διαφώτισιν των προσερχομένων. Μαίαι Γενικών Νοσοκομείων Άρθρ.17.-Βοηθούν τον Μαιευτήρα Ιατρόν κατά ην διεξαγωγήν τοκετών και άλλων επεμβάσεων. Εκτελούν φυσιολογικούς τοκετούς εργαζόμεναι πάντοτε υπό την εποπτείαν του μαιευτήρος και νοσηλεύουν τας λεχωΐδας και νεογέννητα, βοηθούμεναι υπό πτυχιούχων βοηθών νοσοκόμων ή πρακτικών τοιούτων. Άρρενες Νοσοκόμοι ΄Αρθρ.18.-Οι άρρενες νοσοκόμοι υπάγονται υπό τας αμέσους διαταγάς της Διευθυνούσης Αδελφής, ήτις τοποθετεί αυτούς κατά τας ανάγκας της Υπηρεσίας, εργάζονται δε υπό τας οδηγίας των προϊσταμένων αδελφών των οικείων τμημάτων. Τα καθήκοντα αυτών συνίστανται εις την εκτέλεσιν πάσης βοηθητικής υπηρεσίας εις τα τμήματα εις τα οποία υπηρετούν σχετικώς με την περίθαλψιν της νοσηλείας ασθενών ανδρών, την μεταφοράν όλων των ασθενών εις τα χειρουργεία ή τα διάφορα τμήματα Νοσοκομείου ως και την καθαριότητα του τμήματος, μεταφοράν δίσκων φαγητού κατά την διανομήν, εις τα τμήματα εις τα οποία υπηρετούν, συμφώνως προς τας εντολάς των οικείων Προϊσταμένων Αδελφών. Προκειμένου περί ψυχιατρείων ούτοι αναλαμβάνουν την φύλαξιν ασθενών. Γενικαί Διατάξεις ΄Αρθρ.19.-Εις το νοσηλευτικόν προσωπικόν παρέχεται υπό του Νοσοκομείου κατοικία, τροφή και πλήρης στολή δια την υπηρεσίαν. 1.΄Απαν το νοσηλευτικόν προσωπικόν υποχρεούται να φέρη εντός του Νοσοκομείου ειδικήν στολήν καθοριζομένην υπό του Υπουργείου Κοινωνικής Προνοίας. 2.Απαγορεύεται εις το νοσηλευτικόν προσωπικόν: α)Να απευθύνηται εις ιατρόν του Νοσοκομείου δι΄ ατομικήν ιατρικήν οδηγίαν ή συμβουλήν. Πάντοτε και η παραμικρή αδιαθεσία πρέπει να αναφέρηται ιεραρχικώς εις την Διευθύνουσαν αδελφήν ή την προς τούτο εντεταλμένην, ήτις οφείλει να λάβη αμέσως πάντα τα ενδεικνυόμενα μέτρα. β)Να περιφέρηται ασκόπως εις τους διαδρόμους και λοιπά διαμερίσματα του Νοσοκομείου. Εάν το ευρισκόμενον εν υπηρεσία δεν έχη εργασίαν, υποχρεούται να παραμένη εις το προς τούτο ωρισμένον διαμέρισμα του Τμήματος. γ)Να περιφέρηται με στολήν υπηρεσίας εκτός του Ιδρύματος δι΄ οιονδήποτε λόγον ως και η είσοδος αυτού εις τους θαλάμους ασθενών εν ώρα υπηρεσίας άνευ στολής. δ)Να συνδιαλέγηται κατά τας ώρας υπηρεσίας μετά των ασθενών επί θεμάτων ασχέτων προς την νοσηλείαν αυτών ως και να κάθηται εντός του θαλάμου επί των καθισμάτων και κλινών. ε)Να προσφέρη ιδιαιτέρας υπηρεσίας εις το ιατρικό και λοιπόν προσωπικόν του Νοσοκομείου. ς)Να χορηγή ή να επιτρέπη την παρ΄ άλλων χορήγησιν εις τους εν τω Νοσοκομείω νοσηλευομένους ιδιαιτέρων τροφών, εδεσμάτων και ποτών πάσης φύσεως άνευ εγγράφου αδείας του οικείου Διευθυντού Ιατρού ή του Επιμελητού αυτού. ζ)Να χορηγή έτερα φάρμακα, πλην των υπό των ιατρών ορισθέντων, ιδία δε ναρκωτικά και αντινευρολογικά. η)Να εκφέρη κρίσεις εις τας παρά του ιατρού δοθείσας οδηγίας θεραπείας. θ)Να λαμβάνη δώρα, εις χρήμα ή είδη παρά των ασθενών ή των συγγενών αυτών. ι)Να δέχηται προς φύλαξιν αντικείμενα ανήκοντα εις τους νοσηλευομένους. Ταύτα παραδίδονται δια της Προϊσταμένης Αδελφής του Τμήματος εις την αρμοδίαν υπηρεσίαν του Ιδρύματος, ήτις εκδίδει και παραδίδει εις τον ασθενή σχετικήν απόδειξιν παραλαβής. Πάντα τα αντικείμενα ως και παν χρηματικόν ποσόν, όπερ ήθελεν ευρεθή εις θνήσκοντας εν τω Νοσοκομείω ασθενείς, παραλαμβάνονται, φυλάσσονται και αποδίδονται εις τους δικαιούχους, κατά τας διατάξεις και  (Αντί για τη σελ. 158,09) Σελ. 158,09(α) Προσωπικό Νοσηλευτικών Ιδρυμάτων 34.Β.β.30 την διαδικασίαν, του οικονομικού και διαχειριστικού Κανονισμού Νοσηλευτικών Ιδρυμάτων και Υγειονομικών Υπηρεσιών. 3.Το νοσηλευτικόν προσωπικόν, εφ΄ όσον υπάρχει ευχέρεια χώρου εν τω Ιδρύματι δύναται να διανυκτερεύη εν αυτώ. Το εν τω Νοσοκομείω διαβιούν νοσηλευτικόν προσωπικόν εις εξαιρετικάς περιπτώσεις επιτρέπεται δι΄ ειδικής αδείας της Διευθυνούσης να διανυκτερεύη εκτός του Ιδρύματος. 4.Το εξερχόμενον του Νοσοκομείου μετά την λήξιν της υπηρεσίας του, νοσηλευτικόν προσωπικόν και διαμένον εν αυτώ δέον να επανέρχηται εις το Ιδρυμα μέχρι και της 24ης ώρας τον Χειμώνα και της 1ης πρωϊνής το θέρος, πέραν όμως των ωρών τούτων απαγορεύεται αυστηρώς η είσοδος εις το ΄Ιδρυμα. 5.Εν τω Οίκω Αδελφών, επιτρέπονται επισκέψεις καθ΄ ημέρας και ώρας οριζομένας υπό της Διευθυνούσης εγκρίσει του Διευθυντού, οι δε επισκέπται γίνονται δεκτοί μόνον εις το εντευκτήριον του Οίκου, ουδέποτε δε εις τα ιδιαίτερα δωμάτια του προσωπικού. 6.Πάσα αίτησις του νοσηλευτικού προσωπικού προς τας οικείας Υπηρεσίας υποβάλλεται εις την Διευθύνουσαν Αδελφήν, αι μεν των Προϊσταμένων Αδελφών απ΄ αυθείας, του δε λοιπού προσωπικού ιεραρχικώς δια των Προϊσταμένων Αδελφών εφ΄ όσον υπάρχουσι τοιαύται. Η Διευθύνουσα Αδελφή δύναται, απουσιάζοντος του Διευθυντού και του εφημερεύοντος ιατρού, να προβαίνη εις τας ενδεικνυομένας ενεργείας εντός των ορίων πάντοτε του Οργανισμού και Κανονισμού του Ιδρύματος, δια ζητήματα επειγούσης φύσεως, ειδοποιούσα το δυνατόν ταχύτερον τον Διευθυντήν. Εις τον αυτόν επί της Κοινωνικής Προνοίας Υπουργόν, ανατίθεμεν την δημοσίευσιν και εκτέλεσιν του παρόντος. ΄Αρθρ.2.-1.Αι αρμοδιότητες, τα καθήκοντα και αι υποχρεώσεις του Νοσηλευτικού Προσωπικού των Νοσηλευτικών Ιδρυμάτων πλην των αυτοτελών Μαιευτηρίων, καθορίζονται ως ακολούθως: α)Η μετά στοργής και κατά τους κανόνας της νοσηλευτικής τέχνης περίθαλψις των νοσηλευομένων ως και παντός προσερχομένου εις τα Εξωτερικά Ιατρεία. β)Η πιστή εφαρμογή των υπό του Ιατρικού προσωπικού, παρεχομένων οδηγιών και η ενημέρωσις των ιεραρχικώς Προϊσταμένων επί της πορείας των νοσηλευομένων. γ)Η πειθαρχία προς τους ανωτέρους, η τήρησις της επιβαλλομένης τάξεως, η συναδελφική αλληλεγγύη, η συνεργασία ως και η μετά λεπτότητος καθοδήγησις των υφισταμένων. δ)Η τήρησις των κανονισμών και διαταγών του Ιδρύματος. 34.Β.β.28-29 Προσωπικό Νοσηλευτικών Ιδρυμάτων Προσωπικό Νοσηλευτικών Ιδρυμάτων 34.Β.β.30 Διευθύνουσα Αδελφή ΄Αρθρ.3.-1.Αύτη προΐσταται άπαντος του Νοσηλευτικού προσωπικού και εποπτεύει του υπηρετικού τοιούτου του ασχολουμένου εις τα Νοσηλευτικά Τμήματα, Χειρουργεία, Ιατρεία, Εργαστήρια, Τραπέζας Αιμοδοσίας, Μαγειρεία και τραπεζαρίας του Νοσοκομείου ως και εις απάσας τας υπηρεσίας (Οίκος Αδελφών), όπερ παρακολουθεί, καθοδηγεί και ελέγχει εις την άσκησιν των εν γένει καθηκόντων αυτού. Η Διευθύνουσα Αδελφή γενικώτερον είναι υπεύθυνος δια την καλλιτέραν δυνατήν νοσηλείαν και φροντίδα των ασθενών, δια την καθαριότητα, τάξιν και καλήν λειτουργίαν των νοσηλευτικών τμημάτων και μονάδων, των εξωτερικών Ιατρείων ως και των Εργαστηρίων και μεριμνά δια την επιμόρφωσιν εν υπηρεσία του υπ΄ αυτήν προσωπικού και την εκπαίδευσιν των μαθητριών Νοσοκόμων. 2.Ειδικώτερον αύτη: α)Ρυθμίζει την υπηρεσίαν του Νοσηλευτικού Προσωπικού, ως και του υπηρετικού, τας ώρας εργασίας και αναπαύσεως και τας ημέρας εξόδου αυτού κατά το ισχύον εκάστοτε επίσημον ωρολόγιον πρόγραμμα εργασίας. Φέρει την ευθύνην της εν γένει ρυθμίσεως της νοσηλείας, καθορίζει εις τας αδελφάς νοσοκόμους τα εκάστοτε καθήκοντά των και έχει την υποχρέωσιν να εξασφαλίζη την ακριβή εκτέλεσιν των οδηγιών των Ιατρών σχετικώς με την νοσηλείαν, την δίαιταν και εν γένει την θεραπείαν των ασθενών. β)Επιθεωρεί τους θαλάμους των ασθενών και τα λοιπά σχετικά διαμερίσματα του Νοσοκομείου εις οιανδήποτε ώραν ημέρας και νυκτός και εξετάζει πάντα τα αφορώντα την γενικήν νοσηλείαν του ασθενούς (Βασικήν και προηγμένην), καθαριότητα, τάξιν, αερισμόν, φωτισμόν, θέρμανσιν ως και την συμπεριφροάν άπαντος του υπ΄ αυτήν προσωπικού μεταξύ των έναντι των ασθενών. γ)Εποπτεύει τας επί της υπηρεσίας του χειρουργείου του Νοσοκομείου τεταγμένας Αδελφάς εις το έργον των ως και την λειτουργίαν των κλιβάνων και την καλήν συντήρησιν των χειρουργικών εργαλείων, οργάνων, λοιπών σκευών και συσκευών. δ)Μεριμνά δια την παρεχομένην εις τους Ασθενείς και το προσωπικόν τροφήν ως μέλος της Επιτροπής συντάξεως διαιτολογίου και εποπτεύει κατά την διανομήν των φαγητών, βοηθουμένη υπό της υποδιευθυνούσης, αναφερομένη δια πάσαν παρατηρουμένην ανωμαλίαν εις τον Διευθυντήν του Νοσοκομείου. ε)Επιβλέπει και παρακολουθεί κατά το  δυνατόν το ιδιωτικόν βίον του νοσηλευτικού προσωπικού, καταβάλλουσα πάσαν προσπάθειαν    προς    καθοδήγησιν    αυτού     εις     ενάρετον (Μετά την σελ. 158,02(α) Σελ. 158,03 334-131 βίον, συνιστώσα πάντοτε τον σεβασμόν, την ευπροσηγορίαν προς τους ασθενείς και τα λοιπά πρόσωπα της υπηρεσίας, ως και προς πάντα προσερχόμενον εις το Νοσοκομείον δι΄ επίσκεψιν ή δι΄ εργασίαν. ς)Τηρεί τακτικόν μητρώον του εν τω Νοσοκομείω υπηρετούντος νοσηλευτικού προσωπικού, τας εκθέσεις ποιότητος αυτού ας υποβάλλει εις τον Διευθυντήν και τα δελτία υγείας του Προσωπικού το οποίον δέον να εξετάζηται υποχρεωτικώς κλινικώς και ακτινολογικώς ή εργαστηριακώς, εκτάκτως μεν οσάκις θεωρηθή υπό των Ιατρών αναγκαίον, κατ΄ έτος δε δια τα γενικά και άλλα ειδικά Νοσοκομεία και καθ΄ εξάμηνον δια τα Σανατόρια. Αναγράφει επί του δελτίου υγείας πάσαν απουσίαν εκ της υπηρεσίας, αιτιολογούσα ταύτην, ήτοι ασθένειαν ή αδιαθεσίαν του προσωπικού ή οποία ηνάγκασε αυτό να απόσχη της εργασίας του καθώς και πάσαν αναρρωτικήν άδειαν. ζ)Εισηγείται εις τον Διευθυντήν τους διορισμούς και προαγωγάς του Νοσηλευτικού προσωπικού ως και την επιβολήν πειθαρχικών κυρώσεων παντός του υπ΄ αυτήν προσωπικού δι΄ ητιολογημένης αναφοράς ην υποβάλλει εις τον Διευθυντήν του Νοσοκομείου. η)Ενεργεί τας τοποθετήσεις και τας από τμήματος εις τμήμα μεταθέσεις του Νοσηλευτικού προσωπικού, ως και του υπ΄ αυτήν υπηρετικού προσωπικού. Δια τας τοποθετήσεις και μεταθέσεις Προϊσταμένων αδελφών απαιτείται πάντοτε προηγουμένη συνεννόησις μετά των οικείων Διευθυντών Ιατρών και σύμφωνος γνώμη του Διευθυντού του Νοσοκομείου. θ)Υποβάλλει εις τον Διευθυντήν του Νοσοκομείου τας αιτήσεις αδειών του υπ΄ αυτήν προσωπικού και εισηγείται τον χρόνον χρησιμοποιήσεως αυτών αναλόγως των αναγκών του Ιδρύματος. ι)Επιβάλλει τας πειθαρχικάς ποινάς της συστάσεως και της προφορικής επιπλήξεως, δια σοβαρά δε παραπτώματα συνεπάγοντα βαρυτέρας κυρώσεις αναφέρεται εις τον Διευθυντήν. Επί του λοιπού προσωπικού ουδεμίαν έχει δικαιοδοσίαν, υποχρεούται όμως να αναφέρη εις τον Διευθυντήν του Ιδρύματος παν άτοπον παρ΄ οιουδήποτε και εν οιαδήποτε υπηρεσία όπερ ήθελε περιέλθει εις γνώσιν της. ια)Δέχεται εκάστην πρωΐαν εις ωρισμένην ώραν τας Προϊσταμένας αδελφάς αίτινες αναφέρουν λεπτομερώς και συντόμως το κατά το 24ωρον διατρέξαντα εις τα τμήματα αυτών, ως και τας παρουσιαζομένας ελλείψεις εις υλικόν κλπ. ενημερώνει δε τον Διευθυντήν του Νοσοκομείου δια της ημερησίας αυτής αναφοράς, αιτουμένη τον ανάλογον εφοδιασμόν. Συντάσσει καθημερινώς δελτίον προσελεύσεως προσωπικού, δυνάμεως ασθενών και κενών κλινών. Σελ. 158,04 334-132 ιβ)Εποπτεύει το εν χρήσει νοσηλευτικόν υλικόν και δικαιούται να ελέγχη τας προϊσταμένας δια την χρήσιν και διαχείρισιν των εις αυτάς εμπιστευομένων ειδών αναφερομένη σχετικώς εις τον Διευθυντήν του Νοσοκομείου. ιγ)Δίδει τας αναγκαίας οδηγίας και κανονίζει την υπηρεσίαν της Προϊσταμένης του Οίκου Αδελφών. Είναι υπεύθυνος δια τον Οίκον Αδελφών και τα τυχόν παραρτήματα αυτού εις τα οποία διαμένουν αι αδελφαί του Νοσοκομείου. Συνυπογράφει τας αποδείξεις δοσοληψίας των Τμημάτων μετά της διαχειρίσεως υλικού δια τα είδη καθαριότητος και νοσηλείας, ελέγχουσα ούτω την καλήν διάθεσιν τούτων, θεωρεί τας αποδείξεις αντικαταστάσεως του κατά μήνα φθαρέντος υλικού ελέγχουσα ούτω εάν τούτο χρήζει αντικαταστάσεως. ιδ)Μεριμνά δια την τοποθέτησιν αποκλειστικών Αδελφών εις βαρείας καταστάσεις ασθενών και εφ΄ όσον το ζητήσουν, τηρούσα προς τούτο βιβλίον αποκλειστικών Αδελφών εμφαίνον επακριβώς την απασχόλησιν αυτών εν τω Ιδρύματι. ιε)Εις τα Νοσοκομεία εντός των οποίων λειτουργεί Σχολή Αδελφών, η Διευθύνουσα Αδελφή συμφώνως τω Νόμ. 683/48 είναι και η Διευθύντρια της Σχολής, υποχρεούται δε να εποπτεύη τόσον την θεωρητικήν, όσον και την πρακτικήν εκπαίδευσιν των μαθητριών δια την αρτίαν κατάρτισιν αυτών. ις)Εις τα Νοσοκομεία εις τα οποία δεν υπηρετεί άλλη διπλωματούχος αδελφή, η Διευθύνουσα αδελφή είναι υποχρεωμένη να συνοδεύη τον Διευθυντήν Ιατρόν κατά την επίσκεψιν αυτού εις τους θαλάμους και να εκτελή πάσαν νοσηλείαν την οποίαν δεν θα ηδύνατο να αναθέση εις πρακτικήν αδελφήν. 34.Β.β.30 Προσωπικό Νοσηλευτικών Ιδρυμάτων ιζ)Εφ΄ όσον είναι εν υπηρεσία δεν δύναται να απουσιάση εν αγνοία του Διευθυντού. ιη)Συντρώγει μετά των άλλων αδελφών εις την Τραπεζαρίαν του Οίκου αδελφών, εμπνέουσα, κατά την ώραν του φαγητού, την τήρησιν της τάξεως και ευπρεπείας. Εις την Διευθύνουσαν αδελφήν παρέχεται ευπρεπές δωμάτιον δια κατοικίαν εντός του Νοσοκομείου ή εις τον Οίκον των αδελφών και Γραφείον εν τω Νοσοκομείω. ιθ)Την Διευθύνουσαν αδελφήν εν περιπτώσει απουσίας ή κωλύματος αναπληροί η Υποδιευθύνουσα ή μία των Προϊσταμένων αδελφών κατά σειράν της ιεραρχίας υποδεικνυομένη παρ΄ αυτής κατόπιν εγκρίσεως του Διευθυντού. Υποδιευθύνουσα Αδελφή ΄Αρθρ.4.-Η υποδιευθύνουσα αδελφή αναπληροί αυτοδικαίως την Διευθύνουσαν απούσαν ή κωλυομένην και ασκεί όσα εκ των καθηκόντων της Δ/νούσης ήθελον ανατεθή εις ταύτην, εισηγήσει της Διευθυνούσης, δι΄ Ημερησίας Δ/γής του Διευθυντού. Αι ώραι υπηρεσίας ταύτης καθορίζονται αναλόγως των εκάστοτε αναγκών του Ιδρύματος, δι΄ εγκρίσεως του Δ/ντού, εισηγήσει της Διευθυνούσης. Έρχεται εις άμεσον και στενήν επαφήν με τας Προϊσταμένας και Αδελφάς και αναφέρει σχετικώς εις την Διευθύνουσαν. Εις περίπτωσιν απουσίας της Διευθυνούσης και Υποδιευθυνούσης Αδελφής, ορίζεται δι΄ αποφάσεως του Δ/ντού προτάσει της Διευθυνούσης, ή αναπληρωτής των εκ του εν υπηρεσία ευρισκομένου προσωπικού. Προϊστάμεναι Αδελφαί ΄Αρθρ.5.-1.Αι προϊστάμεναι Αδελφαί Νοσηλευτικών Ιδρυμάτων Χειρουργείων και Εξωτερικών Ιατρείων, έχουσιν υπό την άμεσον αυτών εποπτείαν το Νοσηλευτικόν και Υπηρετικόν προσωπικόν του Τμήματος του οποίου προΐστανται. Κανονίζουσι και κατανέμουσι την εργασίαν αυτού και επιβλέπουσι την ακριβή εκτέλεσιν ταύτης καθοδηγούσαι το προσωπικόν εις την εκτέλεσιν των καθηκόντων του. 2.Την Προϊσταμένην αδελφήν αναπληροί μία των Διπλωματούχων, ελλείψει δε ταύτης μία βοηθός Νοσοκόμος την οποίαν ήθελεν αύτη ορίσει, εγκρίσει της Διευθυνούσης. 3.Εις τα Νοσοκομεία εις τα οποία λειτουργεί Σχολή Νοσοκόμων τριετούς φοιτήσεως ή εκπαιδεύονται μαθήτριαι άλλων Σχολών, συνεργάζεται αύτη μετά της Διευθυνούσης και των Διδασκουσών της Σχολής εις ην ανήκουσιν αι μαθήτριαι, δια την πρακτικήν εξάσκησιν των μαθητριών και συμβάλλει εις την αρτίαν εκπαίδευσιν αυτών δι΄ επιμελούς επιβλέψεως των εκπαιδευομένων και εφαρμογής των Νοσηλευτικών μεθόδων, των διδασκομένων εν τη Σχολή. Δι΄ ενημέρωσιν των νεωτέρων νοσηλευτικών μεθόδων ή αλλαγών επί των κειμένων νοσηλειών δέον όπως παρακολουθή επιδείξεις  εν τη Σχολή. Η Προϊσταμένη Αδελφή Νοσηλευτικού Τμήματος ΄Αρθρ.6.-1.Η προϊσταμένη αδελφή Νοσηλευτικού Τμήματος ευθύνεται δια την καλλιτέραν δυνατήν νοσηλείαν και φροντίδα των ασθενών της, την ακριβή εκτέλεσιν των ιατρικών οδηγιών σχετικώς με την νοσηλείαν και την διατροφήν αυτών, την ατομικήν καθαριότητα και την τόνωσιν του ηθικού των ως και δια την παροχήν εις αυτούς του αισθήματος της ασφαλείας εις ήρεμον περιβάλλον. 2.Οφείλει να παρακολουθή και να ελέγχη το νοσηλευτικόν προσωπικόν του τμήματός της δι΄ επιμελημένην εμφάνισιν και καλήν συμπεριφοράν ως και δια την ακριβή εφαρμογήν των οδηγιών της. Επίσης ευθύνεται δια την επιμόρφωσιν και εξέλιξιν αυτού δι΄ ενημερωτικών καθημερινών συζητήσεων καθ΄ ομάδας. Εν περιπτώσει παραπτώματος εκ μέρους διπλωματούχου ή μαθητρίας, βοηθού ή πρακτικής, οφείλει ν΄ αναφέρη τούτο γραπτώς εις την Διευθύνουσαν αδελφήν. 3.Παραλαμβάνει την εν τω διαιτολογίω αναγραφομένην τροφήν των ασθενών, ελέγχει αυτήν και εκτελεί ή εποπτεύει την διανομήν της, αναφέρει δε πάσαν τυχόν παρατηρουμένην έλλειψιν εις τον Διευθυντήν του Νοσοκομείου δια της Διευθυνούσης Αδελφής. 4.Συνοδεύει κατά την επίσκεψιν των ασθενών του υπ΄ αυτήν τμήματος τον Διευθυντήν Ιατρόν, τον Επιμελητήν και επιμελείται της ακριβούς εφαρμογής των εντολών αυτών, δι΄ ό,τι αφορά τους ασθενείς. Ουδεμία εντολή Ιατρική εκτελείται εάν δεν είναι αύτη αναγεγραμμένη εις το Ειδικόν βιβλίον Ιατρικών εντολών και δεόντως υπογεγραμμένη υπό του υπευθύνου Ιατρού. Κατά την επίσκεψιν ενημερώνει τον Ιατρόν δια την κατάστασιν τω ασθενών κατά τε την νύκταν και ημέραν και ιδίως δια τους βαρέως πάσχοντος. 5.Ευθύνεται δια την ακριβή τήρησιν του βιβλίου ή φύλλου ή δελτίου νοσηλείας των ασθενών εις το οποίον γράφεται το ονοματεπώνυμον του ασθενούς αριθμός θαλάμου και κλίνης, τα χορηγούμενα φάρμακα δίαιτα κλπ. Το βιβλίον τούτο υπογράφεται υπό της υπευθύνου αδελφής ημέρας και νυκτός καθημερινώς. 6.Ευθύνεται δια την σαφή διατύπωσιν της ημερησίας λογοδοσίας, δι΄ αυτής κατατοπίζει την εσπερινήν υπεύθυνον αδελφήν η οποία και τηρεί νυκτερινήν τοιαύτην ην και παραδίδει εις το γραφείον Διευθυνούσης. (Μετά την σελ. 158,04) Σελ. 158,05 334-133 Προσωπικό Νοσηλευτικών Ιδρυμάτων 34.Β.β.30 7.Υποδέχεται τους νεοεισερχομένους ασθενείς πάντοτε κατόπιν εγγράφου της νομίμου κεκανονισμένης διαδικασίας και φροντίζει δια την τακτοποίησιν αυτών εις τας κλίνας των βοηθουμένη υπό του προσωπικού αυτής. Αύτη προ πάσης εξόδου παντός ασθενούς οφείλει να ενημερώνη το γραφείον κινήσεως ασθενών δια την λογιστικήν τακτοποίησίν του κατόπιν του υπογεγραμμένου παρά του Ιατρού εξιτηρίου. 8.Παρακολουθεί την διευθέτησιν των κλινών ιδιαιτέρως δε την νοσηλείαν των βαρέως πασχόντων. 9.Οφείλει να ειδοποιή τους συγγενείς των βαρέως πασχόντων περί της καταστάσεως αυτών και να φέρηται μετά της επιβαλλομένης κατανοήσεως προς αυτούς. Εις περίπτωσιν επιδεινώσεως της καταστάσεως ασθενούς τινός μεριμνά δια την όσον το δυνατόν απομόνωσιν αυτού, μεταφέρουσα αυτόν εις δωμάτιον απομονώσεως ή εν ελλείψει τοιούτου, απομονώνει αυτόν δια παραβάν εις την κλίνην του, υποχρεουμένη όπως μη παραλείψη τας επιβαλλομένας υπό της εκκλησίας θρησκευτικάς υποχρεώσεις. Εις περίπτωσιν θανάτου ενημερώνει την Διευθύνουσαν Αδελφήν και επιβλέπει όπως η προετοιμασία του νεκρού γίνηται υπό των αδελφών μετ΄ επιμελείας και προσήκοντος σεβασμού και όπως η μεταφορά του θανόντος εις τον νεκροθάλαμον ή όπου υπάρχει Ναός εν αυτώ γίνη το ταχύτερον. 10.Ευθύνεται δια την καλήν συντήρησιν τόσον του κτιρίου όσον και όλων των οργάνων, μηχανημάτων και λοιπού εν γένει υλικού του τμήματός της. Εκάστη βλάβη αναφέρεται υπ΄ αυτής δια σημειώματός της εις το αρμόδιον τμήμα και εις την Διευθύνουσαν αδελφήν. 11.Είναι υπόλογος δια τον ιματισμόν του τμήματός της την αποστολήν του ακαθάρτου ιματισμού και την παραλαβήν καθαρού τοιούτου, ως και δια την αντικατάστασιν του εφθαρμένου. 12.Έχει την ευθύνην δια τον έγκαιρον εφοδιασμόν των απαιτουμένων φαρμάκων και παντοειδούς υλικού εις το τμήμα της, ως επίσης και την διαφύλαξιν και συντήρησιν εις ασφαλές μέρος των φαρμάκων και ιδίως των ναρκωτικών. 13.Παρακολουθεί επισταμένως την εργασίαν του υπηρετικού προσωπικού, ο αριθμός του οποίου πρέπει να είναι επαρκής ώστε να αποφεύγηται η άσκοπος χρησιμοποίησις του νοσηλευτικού προσωπικού δι΄ εργασίαν μη νοσηλευτικήν. 14.Εν περιπτώσει ασθενείας ή απουσίας του προσωπικού της οφείλει να ειδοποιήση την Διευθύνουσαν αδελφήν, συντάσσουσα προς τούτο ειδικόν δελτίον προσελεύσεως προσωπικού και δυνάμεως ασθενών καθημερινώς. 15.Υπενθυμίζεται εις το υπ΄ αυτήν νοσηλευτικόν προσωπικόν ότι τα φιλοδωρήματα, δώρα κλπ. απαγορεύονται απολύτως. Σελ. 158,06 334-134 16.Την Προϊσταμένην απουσιάζουσαν ή κωλυομένην αντικαθιστά μία των Διπλωματούχων, προτάσει της προϊσταμένης, μετά σύμφωνον γνώμην της Διευθυνούσης και εγκρίσει του Διευθυντού. Προϊσταμένη Χειρουργείου ΄Αρθρ.7.-1.Η Προϊσταμένη αδελφή του Χειρουργείου έχει υπό την επίβλεψίν της την όλην λειτουργίαν αυτού από νοσηλευτικής πλευράς, βοηθούσα τους ιατρούς κατά την εκτέλεσιν των χειρουργικών επεμβάσεων και θεραπειών των γενομένων εν τω Χειρουργείω και ευθύνεται δια τον έγκαιρον εφοδιασμόν αυτού, δια του αναγκαιούντος φαρμακευτικού και υγειονομικού υλικού. 2.Μεριμνά δια την επιμελή και έγκαιρον αποστείρωσιν των χειρουργικών εργαλείων, γαζών, ιματισμού και παντός αντικειμένου όπερ υπόκειται εις αποστείρωσιν, ευθυνομένη δια την αυστηράν εφαρμογήν των κανόνων αποστειρώσεως. 3.Ευθύνεται δια την καλήν λειτουργίαν, διαφύλαξιν και συντήρησιν των εργαλείων, μηχανημάτων οργάνων και λοιπών εγκαταστάσεων χειρουργείου ως και δια την τήρησιν της δεούσης τάξεως και καθαριότητος εν αυτώ. Εις τα μεγάλα Νοσοκομεία εις α λειτουργούν πλείονες της μιας χειρουργικής Τραπέζης ταυτοχρόνως παρακολουθεί συστηματικώς το νοσηλευτικόν και υπηρετικόν προσωπικόν δίδουσα τας καταλλήλους και αναγκαίας οδηγίας. 34.Β.β.30 Προσωπικό Νοσηλευτικών Ιδρυμάτων 4.Φροντίζει επίσης δια την έγκαιρον λήψιν του δελτίου προγράμματος των εγχειρήσεων, αντίγραφον του οποίου αποστέλει εις την Διευθύνουσα. 5.Ουδεμία απολύτως επέμβασις εις τους εξωτερικούς ασθενείς ενεργείται εν τω Χειρουργείω, άνευ εγγράφου εγκρίσεως του Διευθυντού του Ιδρύματος. Είναι υπεύθυνος δια την τήρησιν του επαγγελματικού μυστικού παρά του υπ΄ αυτήν προσωπικού του Χειρουργείου. Προϊσταμένη Αδελφή Εξωτερικών Ιατρείων ΄Αρθρ.8.-1.Η Προϊσταμένη αδελφή Εξωτερικών Ιατρείων, μεριμνά δια την καλήν λειτουργίαν των Ιατρείων και την τήρησιν εν αυτοίς, της δεούσης τάξεως, καθαριότητος και ευπρεπείας. Επιβλέπει την κίνησιν των ασθενών και την υπό του εντεταλμένου υπαλλήλου είσπραξιν, των κεκανονισμένων δικαιωμάτων του Νοσοκομείου επί των γενομένων εξετάσεων, θεραπειών κλπ. 2.Είναι υπεύθυνος δια την συντήρησιν και διαφύλαξιν των μηχανημάτων εργαλείων και παντός υλικού των Εξωτερικών Ιατρείων, μεριμνώσα όπως αι αδελφαί προετοιμάζουν εγκαίρως, πάντα τα χρειώδη δια την εύρυθμον λειτουργίαν αυτού (εργαλεία, γάζες, επίδεσμοι τολύπια κλπ.) 3.Συνεργάζεται με τας Προϊσταμένας των Τμημάτων εις ότι αφορά την εισαγωγήν του ασθενούς. 4.Μεριμνά δια την καλήν οργάνωσιν της διαφωτίσεως των προσερχομένων εις τα εξωτερικά ιατρεία χρησιμοποιούσα άπαντα τα μέσα προς τούτο. 5.Μεριμνά δεόντως δια την απομόνωσιν και απολύμανσιν εις περίπτωσιν λοιμωδούς νοσήματος ή υπόπτου αναφέρουσα τούτο εις την Διευθύνουσα αδελφήν εγγράφως. 6.Υποχρεούται να τηρή φαρμακείον πλήρες περιέχον φάρμακα επειγούσης φύσεως ορούς, εμβόλια και 02. Προϊσταμένη Αδελφή νυκτός ΄Αρθρ.9.-1.Η προϊσταμένη Αδελφή νυκτός επισκέπτεται τους θαλάμους ασθενών κατά την νύκτα, λαμβάνει γνώσιν των συμβαινόντων, δίδει οδηγίας εις τας αδελφάς, παρακολουθεί ιδιαιτέρως την νοσηλείαν των βαρέως πασχόντων, των διαβητικών, καρδιοπαθών, χειρουργηθέντων, επιληπτικών αποπειραθέντων να αυτοκτονήσουν των υπό οξυγονοθεραπείαν ασθενών, αιμοπτυόντων, ανησύχων κλπ. και προσφέρει και η ίδια πάσαν δυνατήν περίθαλψιν. Δια παν έκτακτον συμβάν μεριμνά δια την ταχυτέραν προσέλευσιν του εφημερεύοντος ιατρού. 2.Επιβλέπει τας αδελφάς νοσοκόμους της νυκτός, παρακολουθεί την προσέλευσίν των εις την υπηρεσίαν ως και την αποχώρησίν των και αναφέρει εις την Διευθύνουσαν αδελφήν δια πάσαν παρατηρηθείσαν παράβασιν ή ανωμαλίαν εις τα τμήματα κατά το διάστημα της νυκτός. Επεκτείνεται η επίβλεψίς της και εις τας τυχόν υπηρετούσας αποκλειστικάς νοσοκόμους ίνα μη θορυβούν, κοιμούνται ή εγκαταλείπουν τους ασθενείς των. 3.Επιβλέπει γενικώς δια την αποφυγήν θορύβων, την διαρροήν ύδατος, χρήσιν παρ΄ αυτών φώτων και ελέγχει ίνα οι βοηθητικοί χώροι παραμένουν καθαροί. Εις περίπτωσιν ασθενείας προσωπικού κατά την νύκτα, μεριμνά δια την έγκαιρον ιατρικήν φροντίδα. Εσπερινή Προϊσταμένη 